Bebida de soia
A **bebida de soia**, ás veces mal chamada "**leite de soia**", é un produto (*leite vexetal*) que se extrae das sementes da soia, remolladas e moídas, ás que se lles engade auga, e que se utiliza como substituto do leite de orixe animal. Hoxe en día pode atoparse en calquera supermercado en Galicia, aínda que tamén se pode producir no fogar a partir dos legumes.

Constitúe unha alternativa ao leite, especialmente na alimentación vexetariana estrita e en dietas hipolipídicas, por mor da súa aparencia abrancazada e á súa achega de proteínas. Nutricionalmente é de mediana dixestión, carece de colesterol e ten a metade de graxas e calorías que o leite enteiro, a mesma cantidade de vitaminas B e máis ferro que o leite de vaca. O mesmo que esta, tamén ten compoñentes alerxénicos, aínda que é apta para intolerantes á lactosa.

As comercializadas actualmente adoitan estar enriquecidas con cobalamina (vitamina B12), de difícil obtención nunha alimentación vexetariana estrita. Úsase en multitude de receitas, substituíndo en ocasións produtos que vexetarianos estritos e veganos non consomen por este elemento, como no caso da lactonesa, substituto da maionesa, realizado con leite (en caso de seguir unha dieta omnívora, tamén pode ser leite de vaca o que substitúa o ovo).

Consómese dende hai 2.000 anos.

Efectos na saúde
----------------

Malia posuír unha serie de vantaxes e cualidades nutricionais, a comunidade científica non se pon de acordo sobre si en realidade se trata ou non dunha bebida aconsellable para o consumo humano, sen existir antes unha prescrición nutricional ou médica. Algúns estudos científicos constataron que o consumo regular de leite de soia podería causar efectos negativos sobre as hormonas, a fertilidade e o sistema inmunitario por mor da existencia na súa composición de xenisteína, unha isoflavona que causa alteracións no páncreas e na tiroide, e que é un composto xenotóxico para o esperma.

Notas
-----

1. ↑  A lexislación comunitaria reserva a denominación "leite" para o produto de orixe animal, polo que debe evitarse a utilización da denominación "leite de soia" para este produto e outras bebidas vexetais, mal chamadas *leites vexetais*. A excepción está constituída polo "leite de améndoas", única bebida vexetal para a que se admite a denominación de *leite*.
2. ↑  VV. AA. (2012) *Dicionario de alimentación e restauración*, Santiago de Compostela, Termigal. Xunta de Galicia. Real Academia Galega
3. ↑  Tempeh. La mejor proteína vegetal. Shia Green. Océano Grupo Editorial, S.A. 2001. Pax. 138. ISBN 84-7556-080-6
4. ↑  Alergias Alimentarias Arquivado 25 de xaneiro de 2007 en Wayback Machine. University of Virginia Health System
5. ↑   Arquivado 03 de marzo de 2016 en Wayback Machine. La lactonesa casera, un sustituto de la mahonesa - Consumer.es
6. ↑  "History of Soymilk and Dairy-like Soymilk Products".
7. ↑  "Efectos negativos del consumo de soja".

Véxase tamén
------------

### Outros artigos

* Leite vexetal
* Soia
* Bebida de améndoa
* Bebida de arroz
* Bebida de avea
* Tofu
* Mollo de soia

### Bibliografía

* Rahab Waweru, M.A. et al. 1967. Effect of processing methods on oxidative off-flavors of soybean milk. *Cereal and Food Sciences* North Nairobi State University, Ministry of Agriculture. "Soy Milk". *Soya.be*. Soya. Consultado o 17 de agosto de 2005.
* Torres-Penaranda, A.V. et al.1998. Sensory characteristics of soymilk and tofu made from Lipoxygenase-Free and Normal soybeans. *Journal of Food Science* 63 (6): 1084-1087.
* Smith, A.K. e Circle, S.J. 1972. Soybeans: Chemistry and Technology. AVI publishing.
* Hall, Francisco (2014). *Leite de soia: Información e contraindicacións*.

|  |  |
| --- | --- |
| Control de autoridades | 
* Wd: Q192199
* AAT: 300386731
* EBID: ID
* GEC: 0231763
* GND: 4408656-8
* JSTOR: soy-milk
* LCCN: sh85125893
* NDL: 00575908

 |

|  |  |
| --- | --- |
| Identificadores | 
* MeSH: D041942
* MeSH: G07.203.100.712.500
* UMLS: C0452741

 |